stanford-oval/wikipedia huggingface dataset:
M65
תצפית

M65 נמצאת על הקו המחבר את הכוכב θ (תטא) באריה עם הכוכב ι (יוטא) באריה, מעט יותר מ-2.5 מעלות דרום-דרום-מזרח מ θ באריה וכ-2.8 מעלות צפון-צפון-מערב לכוכב ι באריה. M66 נמצאת כ-שליש מעלה ממזרח לה ו-NGC 3628 נמצאת מעט יותר מחצי מעלה מצפון-צפון-מזרח לה. מישור הגלקסיה נוטה רק ב-15 מעלות ביחס לקו הראייה אליה מכדור הארץ, ולכן היא נראית מאורכת ולא עגולה. עם בהירות מדרגה 9.3 נחוץ טלסקופ על מנת לראותה, טלסקופ חובבים מספיק כדי להבחין בה ולראות שצורתה מאורכת, אבל רק בצילום ארוך חשיפה דרך טלסקופ מקצועי ניתן להבחין שזו גלקסיה ספירלית ובאורכה המלא - כ-8 דקות קשת. גודל זוויתי זה ממרחק של 35 מיליון שנות אור שקול לרדיוס של כ-80,000 שנות אור. הנטייה של מישור הגלקסיה מאפשרת את מדידת מהירות הסיבוב של החומר שבקצה הדיסקה וממנה את מסתה של הגלקסיה, שמוערכת בכ-‎1.4×1011‎ מסות שמש, כשליש ממסת שביל החלב.
ההסחה לאדום של אור הגלקסיה מראה ש-M65 מתרחקת משביל החלב במהירות של כ-800 קילומטר בשנייה.
הערות שוליים

↑  E. M. Burbidge, G. R. Burbidge & K. H. Prendergast: The Rotation and Approximate Mass of NGC 3623, Astrophysical Journal, vol. 134, p. 232 (1961)
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
שלישיית אריה:
M65 (למעלה ימין), M66 (למטה) ו-NGC3628 (למעלה שמאל)
M60 (גלקסיה)

| --- | --- |

M60 ו-NGC 4647 (בפינה) בצילום של טלסקופ החלל האבל
 נתוני תצפית
 קבוצת כוכבים:  בתולה
 שמות נוספים:  NGC 4649
 מגלה:  יוהאן גוטפריד קלר
 תאריך גילוי:  11 באפריל 1779
 סוג:  גלקסיה אליפטית
 בהירות נראית:  8.8+
 סיווג מורפולוגי:  E2
 עלייה ישרה:  12ʰ 43ᵐ 39.6ˢ
 נטייה:  ‏09″ ‏33′ ‏11°‏+
 מאפיינים פיזיים
 בהירות מוחלטת:  22.3-
 מרחק:  55,000,000  שנות אור 16,862,889.38  פארסק
 קוטר:  112,000 (ציר ראשי) שנות אור
 מסה:  ‎1.5-1.9×1012‎‏ ☉M
 הסחה לאדום:  1,117 ק"מ/שנייה 0.00339±0.00012  z
M60 (מ-Messier 60) או NGC 4649 היא גלקסיה אליפטית במרחק של כ-55 מיליון שנות אור מכדור הארץ בקבוצת הכוכבים בתולה השייכת לצביר הבתולה, שכולל למעלה מ-1,000 גלקסיות. עם בהירות נראית מדרגה 8.8 זו הגלקסיה השלישית בבהירותה מבין חברות הצביר. בקטלוג מסיה כלולות, פרט ל-M60, רק עוד 5 גלקסיות אליפטיות: M49 ו-M87 שבהירותן דומה לזו של M60, וכן M89 M59 ו-M105 שנראות עמומות יותר.
היסטוריה

M60 התגלתה על ידי האסטרונום הגרמני יוהאן גוטפריד קלר בתאריך 11 באפריל 1779, בעת שצפה בשביט שעבר בסמוך, ותיאר אותה ואת M59 הסמוכה כשתי ערפיליות קטנות וקשות לצפייה, אחת מעל השנייה. בלילה שלאחר מכן צפה בה גם האסטרונום האיטלקי ברנבה אוריאני שתיאר אותה כערפילית חלשה מאוד שדומה לשביט. בניגוד לקלר, אוריאני לא הבחין ב-M59 הסמוכה. שלושה ימים לאחר מכן צפה שארל מסיה באותו שביט וזיהה גם כן את זוג הגלקסיות M59 ו-M60 וכן את M58 הסמוכה וכלל את שלושתן בקטלוג מסיה. מסיה ציין ש-M60 קלה יותר לצפייה לעומת M58 ו-M59. ויליאם הרשל צפה בה בשנת 1784 וציין שמדובר בזוג ערפיליות שאחת מהן (M60) בהירה בהרבה מהשנייה (NGC 4647).
בשנת 2004 נצפתה בגלקסיה סופרנובה בשלבי דעיכה. ככל הנראה שיא הבהירות שלה אירע בזמן שהשמש עברה בקבוצת הכוכבים בתולה ולא היה ניתן לצפות בה אז.
תצפית

M60 נמצאת כמעלה ושליש מצפון-צפון-מזרח לכוכב ρ (רו) בבתולה וכ-4.5 מעלות מערבית לכוכב וינדמיאטריקס (ε בבתולה). נחוץ טלסקופ על מנת לראותה, טלסקופ חובבים מספיק כדי להבחין במרכזה הבהיר של הערפילית, אבל רק בצילום ארוך חשיפה דרך טלסקופ מקצועי ניתן להבחין במבנה המלא של הגלקסיה שכולל למעלה מ-5,000 צבירים כדוריים. כ-2.5 דקות קשת מצפון מערב ל-M60 נמצאת הגלקסיה הספיראלית NGC 4647, שלה דרגת בהירות 12 וניתן להבחין גם בה באמצעות טלסקופ חובבים בינוני. גודלו הזוויתי של הציר הראשי של M60 הוא כ-7 דקות קשת שבמרחק של 55 מיליון שנות אור שקול לאורך של כ-112,000 שנות אור. סיווגה של M60 כ-E2 בא לציין שצירה המשני קטן רק במעט מצירה הראשי ואורכו מוערך בכ-96 אלף שנות אור.
תצפיות שנעשו באמצעות טלסקופ החלל האבל על ליבת הגלקסיה ומדדו את תנועת הכוכבים בה, העלו שבמרכז הגלקסיה נמצא עצם מסיבי, ככל הנראה חור שחור, שמסתו כ-2 מיליארד מסות שמש - כפרומיל ממסתה הכוללת של הגלקסיה.
פחות מחצי מעלה ממערב-צפון-מערב ל-M60 נמצאת M59 הקטנה והעמומה יותר ומעט יותר ממעלה הלאה באותו הכיוון נמצאת M58.
ההסחה לאדום של אור הגלקסיה מראה ש-M60 מתרחקת משביל החלב במהירות של כ-1,100 קילומטר בשנייה.
הערות שוליים

↑  S. Samurovic & M. M. Cirkovi: THE TOTAL MASS OF THE EARLY-TYPE GALAXY NGC 4649 (2008), p. 4
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
Fly to Paradise

"Fly to Paradise" (בעברית: "לָעוּף לְגַּן עֵדֶן") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השנים-עשר שלה, Hymn. השיר יצא לאור ב-5 באפריל 2019, על ידי חברת התקליטים דקה, כסינגל הרביעי והאחרון מתוך האלבום. הוא נכתב על ידי אריק וייטאקר ופרנק פיטרסון והופק על ידי פיטרסון.
השיר הוקלט על ידי 5,905 מוזיקאים שונים מ-101 מדינות שונות ברחבי העולם.
רקע וכתיבה

השיר נכתב במקור על ידי אריק וייטאקר והופק על ידי גאי זיגסוורת' ופיטר הולן. בהמשך, שכתב אותו פרנק פיטרסון שגם הפיק אותו מחדש. "Fly to Paradise" הוא שיר פופ אופראי שמילותיו עוסקות בדכדוך של אישה שביכולתה לעשות שלל דברים (בעלת "כנפיים"), אך היא ויתרה וברצונה לחוש אושר בידיעה שרק בגן עדן היא תוכל לחוות זאת.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון השמעות.
אירוויזיון למקהלות 2017

בשנת 2017 בוצע השיר באירוויזיון למקהלות על ידי 600 מוזיקאים. מאוחר יותר, ביצעה ברייטמן את "Fly to Paradise" בתוכנית הבוקר היפנית, Sukkiri NTV. מעבר לכך, הוקלט השיר על ידי זמרי הנוער של קלגרי. הלקה האנגלייה קליניק ביצעה אותו בהופעה חיה בשנת 2018.
השיר הוקלט על ידי מקהלת בית הספר למקהלה הקאמרית של ברברה אינגרם בשנת 2017.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 5 באפריל 2019 | הזרמת מוזיקה • הורדה דיגיטלית | דקה |  |
NIIRS

NIIRS (ראשי תיבות של: National Imagery Interpretability Rating Scale) הוא מדד המשמש לדירוג איכות תמונות שהופקו באמצעות מערכות דימות שונות. NIIRS נחשב לסטנדרט לדירוג איכות תמונה על ידי מרבית מפענחי התצלומים והמדענים. NIIRS מגדיר דרגות שונות של איכות תמונה והיכולת לפענחה על בסיס סוגי המשימות שהמפענח יכול לבצע עם תמונות בעלות דירוג NIIRS נתון. הרעיון הוא שמפענחי תצלומים אמורים להיות מסוגלים להבחין ביותר פרטים ולבצע משימות פיענוח תובעניות יותר ככל שאיכות התמונה עולה.
מדד ה-NIIRS מורכב מ-10 דרגות, החל מ-0 (האיכות הנמוכה ביותר) עד ל-9 (האיכות הגבוהה ביותר).
מאחר שסוגים שונים של מערכות דימות מאפשרות להפיק תמונות שאיתן ניתן לבצע סוגים שונים של משימות פיענוח, מדדי NIIRS נפרדים פותחו עבור ארבעה סוגי דימות עיקריים: התחום הנראה, מכ"ם מִפְתָּח סינתטי (SAR), תת-אדום ומולטי-ספקטרלי.
Craigievar Express

| --- | --- |

Craigievar Express
 מאפיינים כלליים
 נקרא גם:  Craigievar Express lawson/tractor
 יצרן:  Andrew 'Postie' Lawson
 שנות ייצור:  1895–1897 (הדגם הוצג בשנת 1897)
 הרכבה:  סקוטלנד סקוטלנד
 מפרט טכני
 מנוע:  1 צילינדרים (מנוע קיטור)  (מנוע מרכזי)
 מהירות מרבית:  15 מייל (24.14 ק"מ)
 מעצב:  Andrew Lawson
הקרייגיבר אקספרס (Craigievar Express) הייתה מכונית  בתצורת תלת-אופן, שהורכב בה מנוע קיטור. היא נבנתה בידי אנדרו 'פוסטי' לוסון (Andrew 'Postie' Lawson), ששימש דוור בין השנים 1895–1897, בטירת קרייגיבר (אנ'),  כ-9.7 ק"מ דרומית לכפר אלפורד (אנ') במחוז אברדנשייר (אנ') בסקוטלנד.
המכונית הוצגה ב-26 ביוני 1897.
נתונים טכניים

מנוע המכונית היה משומש, ונלקח ממנסרה
מיקום המנוע והדוד נבנה במרכז הרכב, בקדמת מושב הנהג
מסגרת הרכב בנויה מעץ
3 הגלגלים בנויים מעץ
הבלם של גלגלי השיניים פעל על המנוע, ובעקבות העקרונות של מערכת הבלמים של עגלת הסוסים (נעלי הבלמים מחוברות למנוף), הוחל הבלם גם על שולי הגלגלים האחוריים
בונה המכונית, אנדרו לוסון, הציג אותה עד שנת 1934 בירידים. הוא נפטר בשנת 1937.
ראו גם

מנוע קיטור
תלת-אופן
לקריאה נוספת

דגם "Craigievar Express" (virtualsteamcarmuseum.org/makers/craigievar_express_postie_lawson)
דגם "Craigievar Express" - תמונה (3wheelers.com/craigievar)
הערות שוליים

↑  דגם "lawson/tractorהCraigievar Express"steamscenes.org.uk/engines/lawson/tractor
↑  דגם "Craigievar Express"farmcollector.com/steam-traction/foonotes-on-steam-history
↑  דגם "Craigievar Express" כולל תמונות וכתבה על בונה הרכב "Andrew 'Postie' Lawson'"alfordimages.com/picture/number1002
↑  דגם "Craigievar Express"Museum buys steam tricycle". The Glasgow Herald. 29 March 1985. Retrieved 11 October 2016.
↑  The Craigievar Express The Story of Andrew 'Postie' Lawson A Remarkable Pioneer. Grampian transport museum. 2010. pp. 13–18
Crash Bandicoot N. Sane Trilogy

| --- | --- |

כרזת המשחק
 כללי
 תאריך הוצאה:  30 ביוני 2017 (פלייסטיישן 4) 29 ביוני 2018 (Microsoft Windows, נינטנדו סוויץ', Xbox One)
 סוגה:  משחק פלטפורמה
 פיתוח:  Vicarious Visions
 הוצאה לאור:  Sony Computer Entertainment 
 ארץ מקור:  ארצות הברית 
 שפות:  אנגלית, ספרדית, יפנית, גרמנית, צרפתית, איטלקית, רוסית 
 הפצה:  Activision
 סדרה:  קראש בנדיקוט
 דרישות תוכנה
 מצבי משחק:  שחקן יחיד
 פלטפורמות:  פלייסטיישן 4 Microsoft Windows נינטנדו סוויץ' Xbox One
 המשחק הבא:  Crash Team Racing Nitro-Fueled
 אתר רשמי
 
Crash Bandicoot N. Sane Trilogy הוא משחק פלטפורמה בסדרת המשחקים קראש בנדיקוט, המהווה חידוש ועיצוב מחדש לשלושת המשחקים הראשונים בכיכובו של הבנדיקוט קראש. המשחק יצא ב-2017 לקונסולת פלייסטיישן 4, ושנה אחר כך, המשחק יצא גם לקונסולות Xbox One, נינטנדו סוויץ' ולמחשב האישי דרך סטים.
משחקיות

המשחק הוא אוסף של חידושים לשלושת המשחקים הראשונים בסדרת המשחקים קראש בנדיקוט: Crash Bandicoot, Crash Bandicoot 2: Cortex Strikes Back ו-Crash Bandicoot 3: Warped. כמו בכל משחק הבנדיקוט קראש מטייל בכל מיני שלבים על מנת לעצור את ד"ר נאו קורטקס מלשלוט בעולם. כמו במשחקים המקוריים, קראש משתמש בטכניקות של סיבוב וקפיצה כדי להפיל אויבים, לשבור ארגזים ולאסוף חפצים כגון: פירות וומפה, חיים נוספים ומסכות אקו אקו מגנות. הטרילוגיה מציגה תכונות משחק חדשות כגון, נקודות איחוד, תפריט עצירה ומערכות שמירה, כגון שמירה ידנית או אוטומטית, מבחני זמן, אשר הוצגו במשחק השלישי, ואפשרות לשחק עם אחותו של קראש, קוקו בנדיקוט. המשחק מציג אודיו וקטעי מסך מחודשים, כגון הקלטות חדשות לדיאולוג המשחקים אשר נתנו בידי המדבבים של סדרת המשחקים עצמה.
ביקורות

המשחק זכה לביקורות חיוביות (ציון ממוצע של 80 באתר Metacritic).
הערות שוליים

↑  Oh, Ashley (13 ביוני 2017). "Coco Bandicoot playable in Crash N. Sane trilogy". Polygon. Vox Media. ארכיון מ-13 ביוני 2017. נבדק ב-14 ביוני 2017. {{cite web}}:  (עזרה)
↑  Tanguay, Dan (3 בדצמבר 2016). "Crash Bandicoot N. Sane Trilogy: First Screens, In-Depth Details". PlayStation.Blog. Sony Interactive Entertainment. ארכיון מ-22 באוקטובר 2018. נבדק ב-5 בדצמבר 2016. {{cite web}}:  (עזרה)
Noto (גופן)

| Noto |
| --- | --- |
 דוגמאות לשימוש בגופן
קטגוריית הגופן:: גופן עם תג (סריף), גופן ללא תג
הוזמן על ידי:: גוגל
תאריך פרסום רשמי: 2013
רישיון:: רישיון אפאצ'י (2013–2015)  OFL (אנ') (2015–הווה)
ארץ מקור:: ארצות הברית ארצות הברית

Noto (נוטו) הוא גופן של גוגל, המיועד לשימוש בכמה שיותר שפות שונות. גופן noto כולל בסך הכל יותר מ־60,000 תווים. נכון ליולי 2014, 96 גופנים כבר היו זמינים להורדה. הוא מכיל גם אמוג'ים. סמלים אלה משמשים שרתים רבים של גוגל.
השם נוטו הוא למעשה "No Tofu", כאשר "טופו" הוא הכינוי שניתן למלבנים הריקים שמופיעים בגופנים מסוימים כאשר משתמשים בשפה שאינה נתמכת בהם.
הגופן שוחרר תחת רישיון אפאצ'י ורישיון SIL Open Font, המאפשר שימוש חופשי בגופן.
noto תוכננה לתמוך בכל הכתבים על פי תקן Unicode כדי להשיג הרמוניה ויזואלית גלויה בין שפות / כתבים מרובים. למשל, כמו ש Open Sans בא מהגופן Droid.
באפריל 2021 עבר הגופן עדכון, ועלתה גרסה חדשה לעברית, שעיצב בן נתן, והיא בשימוש במוצרי גוגל כגון המפות ולוח השנה. הגרסאות העבריות של Noto כוללות גרסת סריף, גרסת סנס סריף, וגרסת כתב רש"י.
הערות שוליים

↑  Mizra, Tanvi, Can Google Build A Typeface To Support Every Written Language? (האם גוגל יכולה לבנות גופן שיתמוך בכל שפה כתובה?), באתר NPR, ‏2014-08-03 (באנגלית)
↑  נוטו: גופן לעולם (באנגלית)
↑  הגופן בגרסתו החדשה מוצג בשירותים שונים של גוגל, כדוגמת גוגל מפות
Crash Bandicoot 4: It's About Time

| --- | --- |

 כללי
 תאריך הוצאה:  2 באוקטובר 2020 (Xbox One, PS4) 12 במרץ 2021 (Xbox Series X/S, פלייסטיישן 5, נינטנדו סוויץ') 26 במרץ 2021 (מחשב אישי)
 סוגה:  משחק פלטפורמה
 פיתוח:  Toys for Bob
 הוצאה לאור:  Activision 
 ארץ מקור:  ארצות הברית 
 שפות:  אנגלית, יפנית, סרבית, ולשית, ספרדית, צרפתית, צ'כית 
 הפצה:  Activision
 סדרה:  קראש בנדיקוט
 דרישות תוכנה
 מנוע משחק:  Unreal Engine 4 
 מצבי משחק:  שחקן יחיד מרובה משתתפים (מקומי)
 פלטפורמות:  פלייסטיישן 4, Xbox One, Xbox Series X/S, פלייסטיישן 5, נינטנדו סוויץ', מחשב אישי (דרך Battle.net)
 המשחק הקודם:  קראש בנדיקוט 3
 אתר רשמי
 
Crash Bandicoot 4: It's About Time (בתרגום חופשי לעברית: קראש בנדיקוט 4: עניין של זמן) הוא משחק מסוג פלטפורמה המהווה חלק מזיכיון משחקי הווידאו "קראש בנדיקוט". המשחק מהווה אתחול לזיכיון המשחקים והמשך למשחק השלישי בסדרה ולטרילוגיית המשחקים "N. Sane Trilogy". המשחק פותח על ידי Toys for Bob והופץ על ידי Activision. המשחק יצא ב-2 באוקטובר 2020 לקונסולות פלייסטיישן 4 ו-Xbox One, והוא המשחק המקורי הראשון שיצא בזיכיון זה 12 שנים (לאחר Mind Over Mutant), ב-12 במרץ 2021 המשחק יצא לקונסולות פלייסטיישן 5, נינטנדו סוויץ' ו-Xbox Series X/S, ולמחשב האישי ב-26 במרץ דרך Battle.net (אנ').
המשחק הוקדש לזכרו של המדבב המקורי של אקו אקו, מל ווינקלר, שנפטר באותה השנה לפני יציאת המשחק.
משחקיות

המשחק בעל יותר שלבים מכל משחק אחר בסדרה. יוצרי המשחק שאבו השראה בעיקר מהמשחקים המקוריים של Naughty Dog, אך הוסיפו לו גם אלמנטים מקוריים. במשחק זה מופיעות לראשונה מסכות הקוואנטום, שמאפשרות שליטה במציאות ומשחקיות חדשה. בנוסף, נוספו גם תלבושות לדמויות, מצבי משחק חדשים ושלבי רטרו סודיים.
עלילה

העלילה מתרחשת לאחר עלילת המשחק הקודם, בה נבלי המשחק, דוקטור ניאו קורטקס, דוקטור אן-טרופי ואוקה אוקה ברחו מהכלא הבין-ממדי שלהם והחליטו להשתלט על היקום כולו. בעקבות כך, קראש ואחותו קוקו צריכים להילחם נגדם ולהציל את היקום, ביחד עם דמויות חדשות, מסכות הקוואנטום.
עלילה > מסכות הקוואנטום

לאני-לולי - מסכה כחולה בעלת היכולת לשלב בין מציאויות.
קופונה-ווא - מסכה לבנה בעלת היכול לשלוט בזמן.
איקה איקה - מסכה בצבע ציאן בעלת היכולת לשלוט בכוח הכבידה.
אקאנו - מסכה סגולה של חומר אפל.
עלילה > דמוית ניתנות למשחק

קראש וקוקו בנדיקוט - בנדיקוטים אחים בעלי סגנון משחק קלאסי.
דוקטור ניאו קורטקס - מדען מרושע שרוצה להשתלט על היקום. סוגת המשחק שלו היא פלטפורמה, כשהוא משתמש ברובה שלו כדי להפוך את אויביו למשטחים (מלבד קראש וקוקו) ולזנק עליהם, וכדי לזנק מרחק קדימה.
טאוונה - הופיעה במשחק הראשון, אך במשחק זה מופיעה גרסה אלטרנטיבית שלה מיקום מקביל, שהיא פירטית שעוזרת לקראש. סגנון המשחק שלה דומה לזה של קראש, רק שהיא יכולה להשתמש בקרס שלה ולקפוץ על קירות.
דינגודייל - מוטאנט היברידי של תנין ודינגו, אשר עזב את חיי הרשע ופתח מסעדה, אבל הסתבך בסיפור. סגנון המשחק שלו הוא שימוש ברובה שלו.
CheyTac Intervention

| --- | --- |

 מידע כללי
 סוג:  רובה צלפים
 נגזרות:  M200   M300
 תכנון:  CheyTac LLC, 2001
 מדינה מייצרת:  ארצות הברית ארצות הברית
 יצרן:  CheyTac LLC
 מדינות המשתמשות:  ראו ב#משתמשים
 מחיר ליחידה:  11,700–13,760 דולר
 מידע טכני
 קליבר:  0.408 אינץ' או 0.375 אינץ'
 פעולה:  רובה בריחי
 מעלה סלילים:  1:13
 הזנה:  מחסנית חיצונית של 7 כדורים
 כוונות:  כוונות טלסקופיות יום/לילה
 אורך כולל:  1340 מ"מ (קת פתוחה)
 אורך קנה:  737 מ"מ
 משקל ריק:  14 ק"ג (M200) 9.5 ק"ג (M300)
 קצב אש:  בודדות
 טווח אפקטיבי:  2000 יארד עד 2000 מטר
 טווח מקסימלי:  2300 מטר (M200) +2500 מטר (M300)
 דיוק:  < 1 MOA
CheyTac Intervention הוא רובה צלפים בריחי אמריקאי שפותח ומיוצר על ידי CheyTac LLC. מטרתו הייעודית של הרובה היא פגיעה במטרות רכות בטווחים ארוכים במיוחד ובפרט בפגיעה במטרות דמות במרחק של למעלה מ-2 קילומטר. הרובה מיוצר בשני קליברים, שניהם ייחודים ל-CheyTac: קליבר 0.408 אינץ' וקליבר 0.375 אינץ'. לפי חברת CheyTac הרובה מסוגל לפגוע בדיוק של מתחת לדקת קשת (כלומר < 1 MOA) במטרה במרחק 2300 מטר (כ-2500 יארד). יכולת זו מציבה אותו כרובה הצלפים האפקטיבי ביותר לטווח רחוק, כאשר מתחריו העיקריים הם הבארט M99, ה-Armalite AR-50, המקמילן TAC-50 וכן רובי צלפים מדויקים בקליבר 0.5 אינץ'.
הרובה נבחן על ידי צה"ל.
הנדסה ומאפיינים

רובה ה-CheyTac הוא רובה ארוך (כ-1.34 מטר) ומוזן ממחסנית חיצונית נתיקה בת 7 כדורים. הוא מבוסס על ה-EDM Arms Windrunner. למרות מורכבותו, הרובה עמיד למים ויכול לפעול גם אחרי שטבל במים וגם בתנאי לחות גבוהה.
הנדסה ומאפיינים > מחשב בליסטי וחיישני מזג האוויר

כדי לאפשר ירי אופטימלי לטווחים ארוכים במיוחד, בהם גורמים כמו תנאי מזג האוויר נהיים חשובים במיוחד, הרובה מצויד במערכת חיישנים מדגם KESTREL 4000 שמודדים את כיוון ומהירות הרוח, את הטמפרטורה ואת הלחות באוויר. הרובה כולל גם מד טווח לייזר היעיל עד לטווח 6 ק"מ, ובאמצעות אמצעים אלה יכול לחשב את הסטייה הצפויה מהמטרה באמצעות המחשב הבליסטי של הרובה ולומר לצלף בכמה עליו לקזז כדי לפצות על הסטייה. המחשב הבליסטי של הרובה כולל תוכנה ייחודית המחשבת נתוני ירי בהתבסס הן על מודל מתמטי והן על טבלאות ומדידות שנעשו עבור התחמושת הייחודית של הרובה, כדורי ה-0.408 אינץ' של CheyTac.
על הרובה ניתן להתקין מגוון כוונות טלסקופיות, כמו-גם אמצעי ראיית לילה מדגם AN/PVS-14 GEN III Pinnacle.
הנדסה ומאפיינים > דגמים

הדגם הבסיסי הוא ה-M200 והוא כולל את כל מערכות המחשב והחיישנים שפורטו לעיל. צורת המתפסים והקת היא כפי שנראית בתמונה שבראש הערך. חברת CheyTac מציעה גם את דגם ה-M310, שבו המתפסים הוחלפו למתפסים וקת מסורתיים יותר תוצרת חברת האחים מקמילן. ב-2014 פיתחה והשיקה CheyTac את ה-M300, דגם משופר של ה-M200, ובו טווח הירי התארך ל-2,500 מטר ומשקל הרובה הופחת.
יכולות וביצועים > שיאים

הרובה מחזיק בשיא עולם למקבץ הטוב ביותר במרחק הגדול ביותר, כאשר צלף מחיל הנחתים האמריקאי ירה באמצעותו 3 כדורים למטרה במרחק 2,321 יארד (2,122 מטר) עם פיזור של ⅝16 אינץ' (42 ס"מ). הירי בוצע בארקו, איידהו, ארצות הברית. פיזור זה שקול ל-0.68 דקת קשת (MOA), דיוק שנחשב למצוין ברוב רובי הצלפים של ימינו, היעילים בדרך כלל עד לטווח 800 מטר.
בתוכנית הטלוויזיה "Future Weapons" של ערוץ דיסקברי מה-9 באפריל 2007, פרק "Massive Attack", המנחה ריצ'רד מצ'ווויץ, לשעבר לוחם באריות הים (Navy SEALs), פגע ב-3 מתוך 6 יריות במטרת דמות ממתכת במרחק של 2,530 יארד (2313 מטר). גם ירי זה נעשה באיידהו.
במאי 2017 דווח כי צלף SAS, יחידת העילית הבריטית, ירה למוות במחבל של דאעש מטווח 2.4 ק"מ, באמצעות הרובה (דגם M200).
יכולות וביצועים > דיוק

חברת CheyTac כותבת בעלון (מה-13 בנובמבר 2006) על הרובה : "ה-CheyTac LRRS היא מערכת אמינה ועקבית (solid) כנגד מטרות דמות (anti-personnel), לטווח של 2000 יארד (1830 מטר). המטרה העיקרית של ה-0.408 היא מערכת נגד-אדם לטווח קיצוני (extreme range). מקבצים של 7–9 אינץ' (18–23 ס"מ) במרחק 1000 יארד (914 מטר), 10 אינץ' (25 ס"מ) במרחק 1500 יארד (1372 מטר) ו-15 אינץ' (38 ס"מ) במרחק 2000 יארד (1829 מטר) הושגו באופן עקבי."
הרובה הצליח להשיג גם מקבצים של 19 אינץ' (48 ס"מ) במרחק 2100 יארד (1920 מטר), 29 אינץ' (74 ס"מ) במרחק 2400 יארד (2195 מטר). כל המקבצים שנורו בטווח של מתחת ל-3000 יארד (2743 מטר) השיגו פיזור אנכי השקול לדיוק של פחות מ-1 דקת קשת (MOA).
משתמשים

ארצות הברית ארצות הברית: בשימוש אריות הים
הממלכה המאוחדת הממלכה המאוחדת: בשירות SAS (קומנדו) - יחידת העילית של צבא בריטניה
ישראל ישראל: בשירות צלפי יחידות העילית.
איטליה איטליה: בשירות צבא איטליה
ארגנטינה ארגנטינה: בשירות הקומנדו האמפיבי
טורקיה טורקיה: בשירות כוחות מיוחדים
ירדן ירדן: בשירות רגימנט SRR-61
פולין פולין: בשירות יחידת הלוחמה בטרור JW GROM
בתרבות הפופולרית

הרובה סוקר במספר תוכניות טלוויזיה העוסקות בצבא, כלי נשק וטכנולוגיה. כמו כן, הוא הופיע במספר סרטים, בהם גוסט ריידר 2 ו"על הכוונת".
הרובה מככב גם במשחקי המחשב Call of Duty: Modern Warfare 2 ו-Battlefield 4 בהם הוא נחשב לאחד מרובי הצלפים הטובים ביותר, עם מדדים גבוהים בדיוק, טווח ועוצמת אש. הוא גם מופיע במשחק המחשב Soldier Front.
הערות שוליים

1 2 3  דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
1 2  Chey Tac Information Papers
↑  ציטוט ידיעה ב"במחנה", בפורום צבא וביטחון (המערכת הישנה) של פרש, 2005.
↑  THE 408 CHEYTAC (PUSHING THE ENVELOPE), באתר UK-Sniper.
↑  חיסל פעיל דאע"ש ממרחק 2.5 ק"מ - באמצעות הרובה טוב בעולם, באתר ‏מאקו‏, 22 במאי 2017.
↑  צלף בריטי פגע במחבל דאעש ממרחק של 2.4 ק"מ, באתר israeldefense
↑  דין מיכאליס, לשעבר בעלים וצלף בוחן של הרובה, אומר: "Doing MOA capability testing is expensive. This is done by shooting 100 shots, no less than 2 minutes between each shot, correcting for conditions on each shot at 90% of the gun's supersonic range. You count the number of shots within an x MOA diameter. 80% of those shots in an x MOA arc within 90% of supersonic capability gives a REAL MOA value capability for a military grade long range rifle. If 80% of those shots fall within 0.9 MOA, then that is the gun's capability. If humans are shooting the guns, then you should use at least 5 shooters and average the values. Of course, a gun's individual capability should be tested at 200 yards to determine if the gun can hold a real group or not. We did this with the .408 in 2001 and 2002. Gives honest numbers, but costs a lot." (statement by Mr. Dean Michaelis, former co-owner and test shooter of CheyTac LLC)
↑  Statistical notes on rifle group patterns by Robert E. Wheeler
↑  מידע על הרובה במשחק באתר הרשמי של Call of Duty 6: Modern Warfare 2
Esa Hembra es Mala

Esa Hembra Es Mala (באנגלית: That Female is bad) הוא סינגל שהוקלט על ידי הזמרת-יוצרת המקסיקנית גלוריה טרווי. השיר יצא לאור ב-2 באוגוסט 2010, על ידי חברת התקליטים יוניברסל מיוזיק לטין אנטרטיינמנט, כשיר הנושא הרשמי של אופרת הסבן "תרזה".
השיר נכלל באלבום האולפן השמיני של טרווי, Gloria ובפסקול אופרת הסבון, Teresa.
בשנת 2020, צורף לפסקול La Casa de las Flores, עבור הסדרה של נטפליקס, "בית הפרחים".
רקע וכתיבה

השיר נכתב על ידי גלוריה טרווי, מרסלה דה לה גרזה ובלטזר הינוג'וסה והופק על ידי סבסטיאן ג'יי ורייטו. בהתחלה, כתבה טרווי את השיר יחד עם הפזמונאים שצוינו, עבור זמר ממין זכר, אך לבסוף, הוחלט כי טרווי תקליט את השיר בעצמה והוא יהפוך לשיר הנושא של אופרת הסבון "טרזה", שם הושמע בכל תחילת פרק.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.
וידאו קליפ

עבור השיר לא יצא וידאו קליפ, אך הופעה של גלוריה טרווי איתו שהועלתה ליוטיוב בשנת 2016, צברה למעלה מ-26 מיליון צפיות. קליפ המילים של השיר שהועלה בשנת 2017, צבר למעלה מ-22 מיליון צפיות. הופעה נוספת של טרווי עם השיר צברה למעלה מ-19 מיליון צפיות. סרטון נוסף של השיר צבר למעלה מ-11 מיליון צפיות.
השיר הועלה מספר פעמים ליוטיוב בשלל וריאציות שונות, שצברו עשרות מיליוני צפיות.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הלטיניים הדיגיטליים | 17 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 2 באוגוסט 2010 | תקליטור • הורדה דיגיטלית | יוניברסל לטין |  |